לילי בן נחשון

שמאל|ממוזער|250px|לילי בן נחשון
**לילי בן נחשון אהרן** היא מעצבת תפאורה ותלבושות ישראלית.

## ביוגרפיה
נולדה וגדלה בירושלים במשפחה דתית מסורתית. מגיל צעיר נשלחה להשתתף בחוגי אמנות במוזיאון ישראל ירושלים ובתיכון למדה במגמת אמנות.

בצה"ל שירתה כמש"קית חוויה ובמקביל למדה לימודי ארץ-ישראל במכון אבשלום, הדריכה בבית ספר שדה חצבה והשתתפה במחקר על ציפורים, עופות דורסים וזנבנים.

בשנים שלאחר שירותה הצבאי למדה באקדמיה לאמנות ועיצוב בצלאל בירושלים (1989-1985) וסיימה בהצטיינות (בין מוריה : גבי קלזמר, פנחס כהן גן, דרורה דומיני, נחום טבת, פנחס עשת, דדי בן שאול). בשנת הלימודים השלישית נשלחה לשנת השתלמות באקדמיה לאמנות Rietveld, שבאמסטרדם (1987-8).

עבדה בטלוויזיה החינוכית בתפקיד סט דרסר בשנים 1991-1988; בין השאר לתוכניות זהו זה!, קשר משפחתי, עניין של זמן ולשון המראות.

פרויקט הגמר בבצלאל שעסק במיצב/מיצג, חלל טקס וסאונד הוביל אותה לחפש תחום היכול לשלב את כל המרכיבים האלו ב-1991 נסעה ללמוד עיצוב תפאורה ותלבושות בבית הספר שליד התיאטרון המלכותי הלאומי בלונדון (כעת נקרא בית הספר לעיצוב לתיאטרון ע"ש מוטלי Motly Theatre design at the Royal National Theatre London) (1991-1993)
באנגליה עיצבה תפאורה להצגות עבור : פסטיבל אדינבורו, התיאטרון המלכותי הלאומי, רויאל שייקספיר קומפני.

בשנת 1994 שבה בן נחשון לישראל. עבודת העיצוב הראשונה שלה בתיאטרון הרפרטוארי הייתה עם הבמאית רביד דברה בהצגה "הסרפד של השכן", בתיאטרון הבימה. מאז מעצבת תפאורה ותלבושות לתיאטראות הקאמרי, הבימה, החאן, חיפה, בית ליסין, באר שבע, אורנה פורת והמדיטק; להקות המחול בת שבע וענבל ולכוריאוגרפיות של רות זיו אייל, רונית זיו, מאמי שימיזאקי. עבדה גם עם התיאטרון הערבי-עברי ביפו והקאמרטה הישראלית ירושלים; עיצוב אמנותי בסרטו של ניצן גלעדי "זוגיים דמה" (2007).

הייתה חברה בוועדה האמנותית של פסטיבל עכו (2008-2004). שימשה כלקטור מטעם פסטיבל עכו באירוע חשיפה לתיאטרון אנגלי בפסטיבל אדינבורו בשנים 2007,2005.

לימדה עיצוב חלל ופיסול במחלקה לתקשורת חזותית באקדמיה לאמנות ועיצוב בצלאל בשנים 1998-1997.מאז 2010 מנהלת ומרצה בתוכנית לעיצוב תפאורה ותלבושות ע"ש משה ורמי שטרנפלד ,מכללת סמינר הקיבוצים.

השתתפה בתערוכות קבוצתיות במוזיאון תל אביב, בביתן הלנה רובינשטיין, בבית האמנים בירושלים ובקוואדריאנלה של פראג בשנים 1999, 2007, 2011.

2017-18 קיבלה מלגת השתלמות בתוכנית העמיתים של מכון הרטמן ומכללת עלמא-מחשבה ופילוסופיה יהודית.


קובץ:כולם רוצים לחיות.jpg|כולם רוצים לחיות, הקאמרי, 2014
קובץ:כולם היו בני.jpg|כולם היו בניי, הקאמרי, 2011
קובץ:חתול רחוב בהבימה.JPG|חתול רחוב, הבימה, 2005
קובץ:ביקור הגברת הזקנה.jpg|ביקור הגברת הזקנה, הבימה, 2011
קובץ:תשח.jpg|תש"ח, חיפה, 2011
קובץ:עת דודים.jpg|עת דודים, הבימה, 2013
קובץ:מי דואג לילד, חיפה.JPG|מי דואג לילד, חיפה, 2010
קובץ:מוריס שימל.jpg|מוריס שימל, הבימה וחיפה, 2010
קובץ:ליזיסטראטה.jpg|ליזיסטראטה, הבימה, 2013
קובץ:|


## פרסים

* פרס התיאטרון להצגות ילדים 2020 לעיצוב התפאורה להצגה "הלב" מקום שני .
* פרס התיאטרון להצגות ילדים 2012 לעיצוב התפאורה להצגה "הברווזון המכוער"
* פרס עיצוב התפאורה בשנת 2010 לעיצוב התפאורה להצגה "הקץ של העץ"
* פרס התיאטרון להצגות ילדים 2008 לעיצוב התפאורה להצגה "צבעים בחול"
* פרס פינקל לאמנויות הבמה 2003 - תיאטרון הבימה: עיצוב תפאורה להצגה "חתול רחוב"
* פרס לעיצוב תפאורה להצגה "קטרינה", פסטיבל עכו לתיאטרון אחר 1997
* ציון לשבח על עיצוב תפאורה להצגה "סטפן", פסטיבל עכו 1997
* פרס עיצוב התפאורה להצגה "מעשה בשלושה פרפרים" - פסטיבל חיפה להצגות ילדים 1996
* קרן התרבות אמריקה-ישראל - פרס הצטיינות באמנות 1999
* קרן התרבות אמריקה-ישראל - פרס הצטיינות באמנות 1998
* קרן התרבות אמריקה-ישראל - פרס הצטיינות באמנות 1997

## רשימת הפקות כרונולוגיות

**בכל ההפקות לילי בן נחשון עיצבה תפאורה**

## קישורים חיצוניים

* לילי בן נחשון באתר האגודה למעצבי במה בישראל
* לילי בן נחשון בארכיון הבימה
* לילי בן נחשון באתר תיאטרון חיפה
* לילי בן נחשון באתר פרס התיאטרון הישראלי
* 

קטגוריה:מעצבות ישראליות
קטגוריה:מעצבים ישראלים
קטגוריה:מעצבי במה ישראלים
קטגוריה:מעצבות במה ישראליות
קטגוריה:זוכי פרס הבמה לילדים ונוער
קטגוריה:זוכות פרס התיאטרון הישראלי
קטגוריה:זוכי פרס התיאטרון הישראלי
קטגוריה:זוכי פרס פינקל
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:בוגרות בית הספר לתיאטרון חזותי
קטגוריה:בוגרי בית הספר לתיאטרון חזותי
קטגוריה:ישראליות שנולדו ב-1963
קטגוריה:ישראלים שנולדו ב-1963